**ZMLUVA O DIELO**

**uzavretá podľa § 536 a nasl. Obchodného zákonníka**

**Čl. I.**

**ZMLUVNÉ STRANY**

**1.1 Objednávateľ:**

**Správa majetku mesta Trnava, p.o.**

Spartakovská ulica 7239/1B, 917 01 Trnava

Štatutárny zástupca: Ing. Lenka Klimentová, PhD., poverená výkonom funkcie riaditeľa.

IČO: 53041984

DIČ: 2121254883

IČ DPH: SK2121254883

Tel.: +421 907 673 592

e-mail: info@smmt.trnava.sk

internetová adresa: [www.zimnystadiontrnava.sk](http://www.zimnystadiontrnava.sk)

(ďalej len objednávateľ)

**1.2 Zhotoviteľ:**

v zastúpení:

osoby oprávnené na jednanie vo veciach:

a) zmluvných:

b) technických:

bankové spojenie:

IBAN

IČO:

DIČ:

IČ DPH:

č. tel.:

e-mail:

(ďalej len zhotoviteľ)

**Čl. II.**

**PREDMET ZMLUVY**

* 1. Táto zmluva sa uzatvára ako výsledok verejného obstarávania na Zákazku s nízkou hodnotou „Odvlhčenie hlavnej ľadovej plochy v Mestskom zimnom štadióne v Trnave dňa 13.9.2021 a na základe vyhodnotenia ponúk zo dňa: XX.XX.XXXX
  2. Zhotoviteľ sa zaväzuje zhotoviť dielo na svoje náklady v dohodnutom čase a za podmienok dohodnutých v tejto zmluve a zhotovené dielo odovzdať objednávateľovi riadne a včas bez vád a nedorobkov brániacich jeho užívaniu a zároveň sa zaväzuje znášať nebezpečenstvo škody a sankcií na zhotovovanej veci až do dňa riadneho prevzatia diela objednávateľom v zmysle tejto zmluvy.
  3. Zhotoviteľ vyhlasuje, že je oprávnený a odborne spôsobilý vykonávať predmetné dielo podľa tejto zmluvy.
  4. Objednávateľ sa zaväzuje dokončené dielo prevziať a zaplatiť za jeho vykonanie zmluvnú cenu podľa platobných podmienok dohodnutých v tejto zmluve.
  5. Predmetom zmluvy je dvlhčenie hlavnej ľadovej plochy v Mestskom zimnom štadióne v Trnave. Dielo bude zhotovené v rozsahu projektovej dokumentácie.
  6. Za riadne zhotovené dielo sa pre účely tejto zmluvy považuje dielo, ktoré je vykonané v súlade s podmienkami tejto zmluvy, platnými právnymi predpismi a príslušnými STN normami, ktoré spĺňa všetky podmienky uložené dotknutými orgánmi, je plne funkčné a prevádzky schopné, spĺňa podmienky BOZP a ochrany životného prostredia a neboli na ňom zistené žiadne vady a nedostatky.
  7. Zhotoviteľ potvrdzuje, že sa v plnom rozsahu zoznámil s rozsahom a povahou diela, že sú mu známe technické a kvalitatívne podmienky realizácie diela a že disponuje takými kapacitami a odbornými znalosťami, ktoré sú k zhotoveniu diela potrebné.

**Čl. III.**

**KVALITA PREDMETU ZMLUVY**

3.1. Dielo musí byť zhotovené v zmysle čl. II., nesmie mať žiadne vady a nedostatky brániace jeho riadnemu užívaniu, alebo spôsobujúce rýchlejšie opotrebenie diela.

3.2. Zhotoviteľ sa zaväzuje odovzdať dielo v celku.

3.3. Zhotoviteľ realizujúci zmluvne dohodnuté práce je povinný dokladovať kvalitu vykonaných prác od začiatku po ukončenie diela dokladmi:

1. potvrdeným realizačným projektom so zakreslením zmien a odchýlok od projektovej dokumentácie – projekt skutočného vyhotovenia,
2. protokolmi, zápismi a správami vykonaných skúšok montovaného zariadenia, protokolmi o vykonaných revíznych skúškach,
3. zápismi, protokolmi a osvedčeniami o vykonaných skúškach použitých materiálov a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, skúšky predpísané projektovou dokumentáciou),
4. dokladmi o preukázaní zhody, atestami, certifikátmi použitých výrobkov na zhotovenom diele
5. potvrdeniami o odstránení vád a nedorobkov (v prípade ak boli zistené),
6. preberacím protokolom o odovzdaní a prevzatí diela bez vád a nedorobkov
7. kladným statickým posudkom s ohľadom na vplyv strešnej konštrukcie.

Nesplnenie týchto požiadaviek predstavuje vady Diela a podstatné porušenie tejto zmluvy.

**Čl. IV.**

**ČAS A MIESTO PLNENIA**

4.1 Zhotoviteľ sa zaväzuje zhotoviť predmet zmluvy uvedený v čl. II. tejto zmluvy v súlade s harmonogramom prác, ktorý tvorí prílohu č. 2 tejto zmluvy.

Termín začatia prác:

Termín ukončenia prác: 31.12.2021

4.2 Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu diela s dôsledkom na predĺženie termínu podľa bodu 4.1.

4.3 Dodržanie termínu podľa bodu 4.1 je podmienené riadnym a včasným spolupôsobením objednávateľa dohodnutým v tejto zmluve. V prípade, že dôjde k prerušeniu prác na zhotovení diela z dôvodov ležiacich na strane objednávateľa, sa lehota na zhotovenie diela predĺži o dobu prerušenia vykonávania prác na diele.

4.4 V prípade, že zhotoviteľ bude v omeškaní s plnením pracovných postupov v zmysle harmonogramu z dôvodov ležiacich na jeho strane o 5 pracovných dní alebo nedodržiava harmonogram a zároveň neinformuje objednávateľa podľa bodu 4.2, považuje sa toto omeškanie alebo nesplnenie povinnosti zhotoviteľa za podstatné porušenie zmluvy.

4.5 V prípade, že zhotoviteľ mešká so zhotovením diela podľa bodu 4.1 tohto článku, má objednávateľ právo žiadať náhradu škody, pričom zmluva zostáva v  platnosti. Objednávateľ určí zhotoviteľovi (zápisom do stavebného denníka) primeraný dodatočný čas plnenia zmluvy a po prípadnom bezvýslednom uplynutí tejto lehoty uplatní sankcie a odstúpi od zmluvy.

4.6 Miesto realizácie diela je Mestský zimný štadión, Spartakovská 7239/1B, 917 01 Trnava, Slovenská republika.

**Čl. V.**

**CENA A KVALITA DIELA**

5.1 Cena za predmet zmluvy v rozsahu čl. II. tejto zmluvy je výsledkom verejného obstarávania a je stanovená v zmysle zákona č. 18/1996 Z. z. o cenách v znení neskorších predpisov ako cena maximálna vo výške .............eur s DPH, slovom: ........................................... vrátane DPH, v členení:

Cena bez DPH - ................. EUR

DPH 20% ................. EUR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Cena diela celkom s DPH ................... EUR**

5.2 Špecifikácia ceny s vymedzením kvalitatívnych a dodacích podmienok je uvedená v prílohe č. 1 – Rozpočet tejto zmluvy a je pre vymedzenie predmetu zmluvy záväzná.

5.3 Cena diela dohodnutá zmluvnými stranami zahŕňa všetky práce a dodávky, odborné posudky, revízie, vyjadrenie, skúšky, odvoz a likvidáciu odpadov a ďalšie súvisiace dodávky, práce a služby, ktoré sú potrebné pri realizácii diela alebo k jeho prevzatiu a odovzdaniu do užívania.

5.4 Cenu diela dohodnutú v zmluve je možné po dohode zmluvných strán meniť v prípadoch, ako je zmena sadzby DPH, resp. inou zmenou upravenou všeobecne právnym predpisom alebo v prípade zmeny rozsahu realizovaných prác. V prípade navýšenia ceny diela je potrebný písomný dodatok k zmluve o dielo.

5.5 Práce, ktoré zhotoviteľ nevykoná alebo práce, ktoré vykoná odchýlne od dojednaných zmluvných podmienok bez súhlasu objednávateľa, objednávateľ neuhradí a zhotoviteľ ich na výzvu objednávateľa na vlastné náklady odstráni. V prípade, že ich na výzvu objednávateľa neodstráni, urobí tak objednávateľ na náklady zhotoviteľa.

**Čl. IV.**

**PLATOBNÉ PODMIENKY**

6.1 Úhrada ceny diela bude realizovaná na základe faktúry vystavenej zhotoviteľom najneskôr do 14 dní po protokolárnom odovzdaní a prevzatí diela bez vád a nedorobkov. Prílohou faktúry bude súpis realizovaných prác a dodávok ocenených podľa prílohy č. 1

6.3 Faktúra musí obsahovať všetky náležitosti daňového dokladu podľa všeobecne platných predpisov. V prípade, že faktúra nebude obsahovať náležitosti daňového dokladu, objednávateľ je oprávnený vrátiť ju zhotoviteľovi na doplnenie. V takomto prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi.

**VII.**

**PODMIENKY ZHOTOVENIA DIELA**

**7.1 Povinnosti objednávateľa**

7.1.1 Objednávateľ poskytne zhotoviteľovi dve vyhotovenia projektovej dokumentácie identickej s projektovou dokumentáciou predloženou v súťažných podkladoch.

7.1.2 Objednávateľ je povinný prostredníctvom svojho technického dozoru sledovať obsah stavebného denníka a k zápisom v ňom uvedeným sa vyjadriť do troch pracovných dní, inak sa má zato, že s obsahom zápisu súhlasí.

7.1.3 Objednávateľ je povinný zúčastňovať sa kontrolných dní stavby na základe pozvánky zhotoviteľa.

7.1.4 Objednávateľ uvedený v čl. I, bod 1.1 písm. a), b) je oprávnený kontrolovať dielo v  každom stupni jeho zhotovovania. Ak pri kontrole zistí, že zhotoviteľ porušuje svoje povinnosti, má právo žiadať, aby zhotoviteľ odstránil vady vzniknuté vadným zhotovovaním diela a ďalej ho zhotovoval riadne. V prípade, že zhotoviteľ v primeranej dobe určenej objednávateľom nevyhovie týmto požiadavkám, považuje sa to za podstatné porušenie zmluvy.

**7.2 Povinnosti zhotoviteľa**

7.2.1 Protokolárne odovzdanie a prevzatie staveniska bude zmluvnými stranami potvrdené zápisom v stavebnom denníku. Zhotoviteľ je povinný viesť od prvého dňa stavebný denník.

7.2.2 Zhotoviteľ je povinný v priebehu realizácie zvolávať podľa potreby kontrolné porady za účasti poverených zástupcov objednávateľa a projektanta, z kontrolných porád spísať záznam a následne do troch dní doručí všetkým účastníkom.

7.2.3 Zhotoviteľ je povinný dodržiavať pokyny týkajúce sa diela dané mu objednávateľom počas zhotovovania diela.

7.2.4 Zhotoviteľ je povinný vyzvať objednávateľa na kontrolu prác, ktoré majú byť zakryté alebo sa stanú neprístupnými minimálne 3 pracovné dny vopred. Ak sa objednávateľ nedostaví a nevykoná kontrolu týchto prác, bude zhotoviteľ pokračovať v prácach.

7.2.5 Zhotoviteľ je v súlade s § 551 zákona č. 513/1991 Zb. - Obchodného zákonníka v znení neskorších predpisov povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov týkajúcich sa diela, ktoré mu vydal objednávateľ počas zhotovovania diela, ak zhotoviteľ mohol túto nevhodnosť zistiť pri vynaložení odbornej starostlivosti.

7.2.6 Zhotoviteľ má právo na náhradu nákladov, ktoré mu vzniknú v súvislosti s prerušením zhotovenia diela pre nevhodnosť objednávateľových pokynov alebo v  súvislosti s použitím nevhodných vecí objednávateľa až do času, keď takúto nevhodnosť mohol zistiť.

7.2.7 Zhotoviteľ je povinný zabezpečiť dielo proti krádeži a poškodeniu. Zhotoviteľ znáša nebezpečenstvo škody na zhotovovanom diele až do doby písomného odovzdania diela objednávateľovi. Zhotoviteľ je povinný zabezpečiť i poistenie stavby na dobu realizácie stavebného diela. Zhotoviteľ je povinný zabezpečiť i poistenie všeobecnej zodpovednosti za škodu spôsobenú pri výkone činností na dobu realizácie stavebného diela minimálne do výšky hodnoty diela. Na požiadanie objednávateľa zhotoviteľ preukáže poistenie.

7.2.8 Zhotoviteľ v plnom rozsahu zodpovedá za bezpečnosť a ochranu zdravia všetkých osôb v  priestore staveniska a v  ochrannej zóne staveniska na verejnom priestranstve, vykoná také bezpečnostné opatrenia, aby nedošlo k ohrozeniu osôb v okolí staveniska.

7.2.9 Odborné práce musia byť vykonané len pracovníkmi zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Všetci pracovníci na stavbe musia byť preukázateľne zaškolení v oblasti bezpečnosti a ochrany zdravia pri práci a dodržiavali predpisy, pokyny a pracovné postupy na zabezpečenie BOZP počas výstavby.

7.2.10 Zhotoviteľ je povinný počas realizácie plne rešpektovať všeobecné technické požiadavky a obchodné podmienky stavebných prác a zhotoviť stavbu i jednotlivé práce a postupy v súlade s nimi. Zhotoviteľ je viazaný akceptovať záväznosť všetkých slovenských technických noriem, vyhlášok a predpisov, ktoré sa týkajú predmetného diela. Všetky použité materiály a výrobky pri realizácii prác musia mať certifikát o preukázaní zhody platný pre Európsku úniu.

7.2.11 Prípadná zmena subdodávateľa musí byť vopred písomne oznámená objednávateľovi, inak to bude považované za podstatné porušenie zmluvy. Nový subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov vereného sektora a o zmene a doplnení niektorých zákonov, ak mu takúto povinnosť zákon ukladá. Prípadne zmeny subdodávateľov budú riešené formou dodatku k zmluve.

V písomnom oznámení o zmene subdodávateľa bude uvedené: Obchodné meno, údaje o oprávnenej osobe oprávnenej konať v mene subdodávateľa (meno, priezvisko, adresa, dátum narodenia), rozsah subdodávky vyjadrený v eurách, skutočnosť, či je zapísaný v registri partnerov verejného sektora, doklad o oprávnení realizovať plnenie, dôvod zmeny subdodávateľa, dátum zmeny.

7.2.12 Zhotoviteľ zodpovedá za ochranu priestoru miesta realizácie diela, za jeho zabezpečenie proti krádežiam, za vhodné označenie výstražnými tabuľami, ako aj za škody vzniknuté porušením svojich povinností podľa § 373 a nasl. Obchodného zákonníka.

7.2.13 Ak posledný deň lehoty, určený pre plnenie povinností uvedených v tejto zmluve pripadne na sobotu, nedeľu, alebo iný deň pracovného voľna alebo pracovného pokoja, presúva sa povinnosť na najbližší pracovný deň.

**Čl. VIII.**

**ODOVZDANIE A PREVZATIE DIELA**

* 1. Prebratie a odovzdanie diela sa uskutoční v termínoch podľa článku IV. tejto zmluvy. Objednávateľ vyzve zhotoviteľa na protokolárne odovzdanie miesta realizácie diela najneskôr do 7 dní od účinnosti tejto zmluvy.
  2. Povinnosť zhotoviť dielo riadne a včas splní zhotoviteľ odovzdaním diela objednávateľovi na základe protokolu o odovzdaní a prevzatí diela bez vád a nedorobkov. Pripravenosť na odovzdanie oznámi zhotoviteľ objednávateľovi písomne minimálne 3 pracovné dni vopred, súčasne mu predloží návrh protokolu o odovzdaní a prevzatí diela.
  3. Súčasne s odovzdaním diela odovzdá zhotoviteľ objednávateľovi doklady v zmysle čl. III. bodu 3.3 tejto zmluvy, ak sa nedohodne s objednávateľom inak. V opačnom prípade má dielo vady.
  4. Zhotoviteľ je povinný ku dňu odovzdania a prevzatia diela uviesť do pôvodného stavu terénne úpravy v okolí objektu, ak počas realizácie prác došlo k ich poškodeniu.
  5. Ak pri preberaní diela objednávateľ zistí, že dielo má vady, dielo neprevezme a spíše so zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo bezodkladne po odstránení zistených vád.
  6. Dokladom o splnení diela zhotoviteľom je zmluvnými stranami potvrdený protokol o odovzdaní a prevzatí diela bez vád a nedorobkov, ktorého návrh pripraví zhotoviteľ.

**IX.**

**SANKCIE**

9.1 Zhotoviteľ je povinný zaplatiť zmluvnú pokutu vo výške 0,01 % z dohodnutej ceny diela za každý deň omeškania v prípade, ak nedodrží termín plnenia dohodnutý v bode 3.1 čl. III. tejto zmluvy.

9.2 V prípade omeškania objednávateľa s úhradou faktúry má zhotoviteľ nárok na poplatok z omeškania vo výške 0,01 % z dlžnej sumy za každý deň omeškania.

9.3 V prípade porušenia zmluvy podľa bodu 4.4 čl. IV. je zhotoviteľ povinný zaplatiť zmluvnú pokutu vo výške 200,- eur za každý deň omeškania.

9.4 Uplatnením zmluvnej pokuty nie je dotknuté právo na náhradu škody.

**X.**

**ZODPOVEDNOSŤ ZA VADU, ZÁRUKA ZA KVALITU, ODSTÚPENIE OD ZMLUVY**

10.1 Zhotoviteľ zodpovedá za to, že dielo je zhotovené v súlade s ustanoveniami čl. II. a bude mať vlastnosti dohodnuté v tejto zmluve.

10.2 Dielo má vady, ak:

a) nie je dodané v požadovanej kvalite,

b)vykazuje nedorobky, t. z., že nie je vykonané v celom rozsahu,

c) sú vady v dokumentoch potrebných k užívaniu diela podľa bodu 8.3 čl. VIII. zmluvy

d) má právne vady v zmysle § 559 zákona č. 513/1991 Z.z. Obchodného zákonníka v znení neskorších predpisov, alebo je dielo zaťažené právami tretích osôb.

10.3 Záručná lehota na dielo, ktoré je predmetom tejto zmluvy je **60 mesiacov** a začína plynúť dňom protokolárneho odovzdania a prevzatia bez vád a nedorobkov, pričom neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ.

10.4 Zhotoviteľ nezodpovedá za vady, ktoré boli spôsobené dodržiavaním nevhodných pokynov vydaných objednávateľom, resp. použitím nevhodných podkladov alebo vecí prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil objednávateľa, ale ten na ich použití písomne trval. V prípade odstránenia takýchto vád zhotoviteľom uhradí objednávateľ náklady vynaložené na ich odstránenie.

10.5 Objednávateľ sa zaväzuje uplatniť reklamáciu vady bezodkladne po jej zistení písomnou formou, pričom reklamácia bude doručená emailom alebo listovou zásielkou prostredníctvom pošty.

10.6 Zhotoviteľ sa zaväzuje začať s odstraňovaním vady do 3 pracovných dní od prijatia písomnej reklamácie podľa bodu 10.5 a odstrániť vady bez zbytočného odkladu. Zhotoviteľ písomne oznámi objednávateľovi odhadovaný čas trvania odstránenia vád do 3 pracovných dní od prijatia písomnej reklamácie.

10.7 Zhotoviteľ je povinný zhotoviť písomný doklad o náprave alebo odstránení vady s popisom odstránenia vady a dátumom jej odstránenia.

10.8 Zmluvné strany sa dohodli, že od tejto zmluvy je možné odstúpiť alebo ju zrušiť len písomne dohodou. Zmluvné strany sa dohodli, že za písomné doručenie sa pre prípad zrušenia resp. odstúpenia od tejto zmluvy nepovažuje doručenie faxom alebo e-mailom (elektronickou poštou).

10.9 Ktorákoľvek zo zmluvných strán je oprávnená odstúpiť od tejto zmluvy za podmienok uvedených v príslušných právnych predpisoch, ako aj v prípade:

a) podstatného porušenia zmluvy druhou zmluvnou stranou,

b) ak bol podaný návrh na reštrukturalizáciu alebo sa začne konkurzné konanie na majetok druhej zmluvnej strany.

10.10 Za podstatné porušenie zmluvy zhotoviteľom sa považuje:

a) nedodržanie termínu dodania diela dohodnutého v zmluve o viac ako 30 dni;

b) dodanie diela, ktoré nezodpovedá požiadavkám objednávateľa dohodnutým v zmluve.

10.11 Za podstatné porušenie zmluvy objednávateľom sa považuje omeškanie objednávateľa so zaplatením splátky podľa Čl. V tejto zmluvy o viac ako 10 dní po lehote splatnosti.

10.12 Objednávateľ môže odstúpiť od tejto zmluvy o dielo z nasledovných dôvodov na strane zhotoviteľa, ktoré sa považujú za podstatné porušenie tejto zmluvy:

a) ak zhotoviteľ vykonáva dielo v rozpore so svojimi povinnosťami stanovenými v tejto zmluve,

b) ak bol na majetok zhotoviteľa vyhlásený konkurz alebo ak bol podaný návrh na vyhlásenie konkurzu alebo ak sa voči zhotoviteľovi vedie exekučné konanie resp. prebieha reštrukturalizačné konanie.

10.13 V prípade odstúpenia objednávateľa od tejto zmluvy má objednávateľ v dôsledku podstatného porušenia tejto zmluvy zhotoviteľom nárok na zaplatenie zmluvnej pokuty vo výške 5% z ceny diela bez DPH. Zhotoviteľ je ďalej povinný nahradiť škodu a preukázateľne zvýšené náklady, ktoré vznikli objednávateľovi v súvislosti s doterajšou činnosťou zhotoviteľa na diele a v dôsledku odstraňovania vád jeho plnenia. Zmluvnou pokutou teda nie je dotknutý nárok objednávateľa na náhradu Škody v plnom rozsahu, a to aj keby táto presahovala výšku zmluvnej pokuty.

10.14 Odstúpením od zmluvy zmluva zaniká, keď prejav vôle oprávnenej strany odstúpiť od zmluvy je doručený druhej strane. Po tejto dobe nemožno účinky odstúpenia od zmluvy odvolať alebo meniť bez súhlasu druhej strany

**XI.**

**ZÁVEREČNÉ USTANOVENIA**

11.1 Na vzťahy medzi zmluvnými stranami neupravené touto zmluvou sa vzťahujú príslušné ustanovenia zákona č. 513/1999Z.z. Obchodný zákonník v znení neskorších predpisov.

11.2 Meniť alebo dopĺňať text tejto zmluvy možno len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán.

11.3 Všetky spory vyplývajúce z tejto zmluvy, alebo vzniknuté v sú­vislosti s ňou, budú zmluvné strany riešiť predovšetkým vzá­jomnou dohodou.

11.4 Táto zmluva je záväzná aj pre právnych nástupcov obidvoch zmluvných strán.

11.5 Zmluvné strany doručujú písomnosti podľa tejto zmluvy podľa svojho rozhodnutia buď osobne, poštou, elektronicky, prostredníctvom mestskej polície alebo iným vhodným spôsobom. Zásielka sa považuje za doručenú aj v prípade, ak ju zmluvné strany odmietli prevziať, príp. ju neprevzali, alebo sa zásielka vrátila z akéhokoľvek dôvodu ako nedoručená a zásielka bola adresovaná do sídla, resp. miesta podnikania. Za dátum doručenia sa považuje deň prevzatia zásielky adresátom, deň uloženia zásielky na pošte alebo na príslušnom úrade obce, deň vrátenia zásielky alebo akýkoľvek iný okamih, kedy sa zásielka dostane do sféry dispozície adresáta. Rozhodujúca je skutočnosť, ktorá nastala skôr.

11.6 Zmluva je zhotovená v piatich rovnopisoch, z ktorých dva obdrží zhotoviteľ a tri rovnopisy objednávateľ.

11.7 Neoddeliteľnou súčasťou zmluvy sú:

Príloha č. 1: Rozpočet

Príloha č. 2: Harmonogram dodávok a prác

11.9 Táto zmluva nadobúda platnosť dňom podpísania oboma zmluvnými stranami a účinnosť dňom nasledujúcim po dni zverejnenia na webovom sídle objednávateľa.

11.10 Zmluva bola zverejnená dňa .............................

V  Trnave, dňa ............ V ................, dňa .........

........................................ ................................................

za objednávateľa za zhotoviteľa

Ing. Lenka Klimentová, PhD.